**ธงแดงแห่งกรุงศรีอยุธยา**

****

เดิมนั้นเรายังไม่มีธงประจำชาติหากใช้ธงพื้นสีแดงเป็นธงในเรือสินค้า เรื่องธงแดงของสยามปรากฏในบันทึกของชาวต่างชาติว่าในรัชสมัยสมเด็จพระนารายณ์มหาราชพระมหากษัตริย์แห่งกรุงศรีอยุธยา เมื่อเรือของฝรั่งเศสเดินทางมาถึงปากน้ำเจ้าพระยาต้องการยิงสลุตตามธรรมเนียมของชาติตะวันตก จึงขอให้สยามชักธงชาติขึ้น แต่เนื่องจากเราไม่มีธงชาติเป็นของตนเองจึงหยิบธงชาติฮอลันดามาใช้แทนฝรั่งเศสแจ้งว่าไม่สามารถยิงสลุตให้ได้เพราะไม่ใช่ธงชาติสยาม จึงได้ลดธงชาติฮอลันดาลงแล้วใช้ผ้าแดงชักขึ้นเสาแทนดึงนั้นธงพื้นแดงจึงปรากฏในหลักฐานตั้งแต่บัดนั้นเป็นต้นมา

ในระยะเวลาดังกล่าว กรุงศรีอยุธยาและฝรั่งเศส มีความสัมพันธ์ทางการทูตอย่างดียิ่งโดยทางกรุงศรีอยุธยาได้ส่งคณะทูตไปเข้าเฝ้าพระเจ้าหลุยส์ที่ ๑๔ ถึงพระราชวังแวร์ชายส์หลังจากนั้นพระเจ้าหลุยส์ที่ ๑๔ ก็แต่งคณะทูตมาเข้าเฝ้าสมเด็จพระนารายณ์มหาราชแต่หลังจากสมเด็จพระนารายณ์มหาราชสวรรคต พระมหากษัตริย์ พระองค์ต่อมาคือพระเพทราชาได้ดำเนินนโยบายปิดประเทศ ความสัมพันธ์กับฝรั่งเศลจึงเหลือเพียงการค้าขายเท่านั้น